آذربایجانین لندن‌ده‌کی ائلچیلیگینه رادیکال دینی قروپلار طرفیندن سالدیری اولدوغو بیلدیریلدی.
آذربایجان خاریجی ایشلر باخانلیغینین آچیقلاماسیندا، بیر قروبون لندن‌ده‌کی ائلچیلیک بیناسینا گیررک وندالیزم ائیلمی تؤرتدیگی، بینانین بالکونونا دینی بایراقلار آسدیغی و رادیکال شعارلار سسلندیردیگی بیلدیریلدی.
آچیقلامادا، یئرلی پلیسین موداخیله‌سیندن سونرا قروپ عضولرینین گؤزآلتینا آلیندیغی، ائلچیلیک امکداشلاری آراسیندا یارالان اولمادیغی ایفاده ائدیلدی.
حادثه‌نین یئرلی قوللوق گوجلری طرفیندن آراشدیریلدیغی، آراشدیرمانین نتیجه‌لری حاقیندا بیلگی وئریله‌جگی قید ائدیلدی.
آچیقلامادا، وین سؤزلشمه‌سینه اویغون اولاراق دیپلوماتلارین و دیپلوماتیک بینالارین گوونلیگی ایله باغلی اویارینین، دیپلوماتیک کاناللار واسطه‌سی ایله اینگیلتره مقاملارینا سونولدوغو وورغولاندی.
